ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024513
ขอให้เร่งดำเนินการออกใบรับรองแพทย์ ของศูนย์บริการสาธารณสุข 31 ให้แก่ผู้ร้องชื่อ ..... เนื่องจากผู้ร้องเป็นผู้พิการทางสายตา (ตาบอด) และเมื่อช่วงประมาณเดือนเมษายน 2566 ที่ผ่านมา (ไม่ทราบวันที่แน่ชัด) ผู้ร้องได้เข้าไปรักษาอาการปวดหัวจากความเครียดกับทางศูนย์บริการสาธารณสุข 31 โดยผู้ร้องได้ชำระค่าใช้จ่ายในการรักษาอาการดังกล่าวและค่ายา แต่ผู้ร้องไม่ได้รับใบรับรองแพทย์ โดยเจ้าหน้าที่เพศชาย (ไม่ทราบชื่อ-นามสกุล) จากกระทรวงการพัฒนาสังคมและความมั่นคงของมนุษย์ ที่ประจำอยู่ที่ศูนย์บริการสาธารณสุข 31(ตามผู้ร้องแจ้ง) ได้แจ้งกับผู้ร้องว่า จะต้องรอการดำเนินการเซ็นเอกสารใบรับรองแพทย์จากนายแพทย์ก่อน เมื่อดำเนินการเสร็จสิ้น จะจัดส่งเอกสารดังกล่าวไปยังที่พักอาศัยของผู้ร้องโดยตรง แต่เวลาผ่านมาประมาณ 2 เดือน ผู้ร้องก็ยังไม่ได้รับเอกสารดังกล่าว ทำให้ผู้ร้องไม่สามารถดำเนินการนำใบรับรองแพทย์ไปเบิกค่ารักษาและค่ายากับทางประกันสังคมได้ ส่งผลให้ผู้ร้องได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องเร่งดำเนินการออกใบรับรองแพทย์ ให้แก่ผู้ร้องต่อไป (ผู้ร้องยินดีให้เปิดเผยชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata